ArmDaily.am | Թեժ պայքար՝ հանձնաժողովներում եւ պատվիրակություններում ընդգրկվելու համար. որոշողը Վիկտոր Սողոմոնյանն է\nԹեժ պայքար՝ հանձնաժողովներում եւ պատվիրակություններում ընդգրկվելու համար. որոշողը Վիկտոր Սողոմոնյանն է\nՎերլուծական\t 5 Հուլիս, 2021 14:24\nԹեեւ ընդդիմադիր ուժերը դիմել են Սահմանադրական դատարան, բայց կուլիսներում արդեն խորհրդարան գնալու բուռն պատրաստություններ են։\nՍԴ-ի որոշումից մեծ սպասելիքներ չկան, այնպես որ մոտավոր հաշվարկներով՝ առաջին նիստ կարող է կայանալ օգոստոսի առաջին երկուշաբթի օրը։\nԱյս նիստին արդեն կընտրվեն ԱԺ փոխնախագահներ, հանձնաժողովի նախագահներ, կորոշվի հանձնաժողովների թիվ, կազմ։\nԸնդդիմությանը Դոնթի բանաձեւով բաժին է հասնելու մի քանի հանձնաժողովի նախագահի, փոխնախագահի պաշտոններ։ Եթե հանձնաժողովների թիվը մնա 12, հնարավոր է խորհրդարանական երկրորդ ուժին՝ «Հայաստան» դաշինքին հասնի 3 հանձնաժողովի նախագահի, 4 փոխնախագահի պաշտոն։\nԸնդդիմության շարքերում մեծ պայքար է, թե ով որ հանձնաժողովում եւ պատվիրակությունում պետք է լինի։ Մեզ հայտնի դարձավ, որ այդ հարցերով դաշինքում զբաղվում է Քոչարյանի գրասենյակի ղեկավար Վիկտոր Սողոմոնյանը։\nՊարզից էլ պարզ է, որ կարեւորագույն հանձնաժողովները, ինչպես օրինակ՝ պետաիրավական, կրթության, գիտության կամ պաշտպանության, չեն տա ընդդիմությանը։ Շատ հնարավոր է, որ նորից ընդդիմությանը բաժին հասնի մարդու իրավունքների, եվրաինտեգրման հարցերի հանձնաժողովների պաշտոնը։\nՆշենք, որ հանձնաժողովի նախագահները ունեն մի շարք արտոնություններ՝ ծառայողական մեքենա, աշխատավարձը 100 հազարով բարձր է, ունի աշխատակազմ եւ այլն։ Իսկ պատվիրակության կազմում ընդգրկվելն էլ այլ հմայքներ ունի՝ երկիր տեսնել, վոյաժներ, օրապահիկներ...։\nԱյդ է պատճառը, որ ոչ պակաս թեժ պայքար է նաեւ պատվիրակությունների կազմում ընդգրկվելու դեպքում, օրինակ՝ ՀՅԴ անդամ Արմեն Ռուստամյանը, ով մոտ տասը տարի ԵԽԽՎ պատվիրակության անդամ է, ամեն ինչ անում է այդտեղ ընդգրկվելու համար։\nԲացի հանձնաժողովների, պատվիրակությունների կազմում ընդգրկվելուց՝ ընդդիմադիրները այլ հոգս էլ ունեն՝ գտնել լավ աշխատասենյակ, պրեստիժային, լուսավոր, օդորակիչով, մեծ։\nԻհարկե, ամեն ինչ պարզ, հասկանալի, մարդկային է, բայց ոչ այս դեպքում, սակայն ստացվում է, որ ընդդիմությունը պնդում է, որ ընտրությունները կեղծվել են, 200 հազարից ավելի ձայն կեղծվել է, դիմում են ՍԴ դիմելու համար, չեն էլ սպասում ՍԴ որոշմանը, զբաղված են խորհրդարանում պաշտոնների, դերերի բաշխման...իսկ հանրությանը թվում էր, թե ընդդիմությունը գնում է խորհրդարան ժողովրդին փրկելու, իշխանությանը կյանքը դժոխք դարձնելու, երկրի առաջ ծառացած հարցերը բարձրաձայնելու համար...։\nԱյս թեմայով Քարտեզներ՝ գերիների դիմաց. երբ դիվանագիտություն չկա, քաղաքական առեւտուրը տղաներին վերադարձնելու միակ ելքն է Պայքար՝ իշխանության դե՞մ, թե՞ խորհրդարան գնալու համար. խաղից դուրս մնացած ուժերը Քոչարյանին են մեղադրում ընտրությունների համար Գրավել Վերաքննիչը, այս է խնդիրը. դատավորները հայտարարել են՝ թող Ջհանգիրյանը բախտը փորձի Վարորդների գլխին սարքե՞լ, թե՞ նպաստել անվտանգ երթեւեկությանը Հաջորդիվ Փաշինյանը կպահանջի աջը համբուրել կամ վարդի թերթեր շաղ տալ